27/05/2010 | Administración LocalConsorcios
Consorcio As Mariñas
Bases da convocatoria para a selección e contratación por parte do Consorcio As Mariñas de un/unha (1) auxiliar administrativo/a, en réxime de interinidade ata a reincorporación da traballadora titular do posto

É obxecto da presente convocatoria a selección e contratación por parte do Consorcio As Mariñas de un/unha (1) Auxiliar Administrativo/a, en réxime de interinidade ata a reincorporación da traballadora titular do posto. Para participar na selección, os/as aspirantes terán que reunilos seguintes requisitos: - Ter cumpridos os dezaoito anos de idade, e non ter alcanzada a idade legal da xubilación. - Ser español/a ou nacional de calquera dos Estados membros da Unión Europea, ou dalgún país que subscribise tratado internacional nos termos establecidos na Disposición Adicional Única da Lei 17/1993, do 23 de Setembro. - Non padecer enfermidade nin limitación física ou psíquica que sexa incompatible co desempeño das correspondentes funcións. - Non ter sido separado, mediante expediente disciplinario, do servizo de calquera das Administracións Públicas, nin atoparse inhabilitado para o desempeño das funcións públicas. - Estar en posesión do título requirido, ou en condicións de obtelo na data do peche do prazo de presentación de instancias. así como a formación que se indica a continuación. No caso de titulacións obtidas no estranxeiro deberán posuír o documento que acredite fidedignamente a súa homologación. Tódolos requisitos enumerados nesta base deberán posuírse no día de finalización do prazo de presentación de solicitudes e mantelos durante o período de contratación. Terceira.- Funcións do Posto. As funcións a desempeñar serán as que se especifican a continuación: * Controlar e realizar no seu caso, o seguimento, arquivo, e rexistro de expedientes, documentación, lexislación, etc. * Actualización das bases de datos existentes. * Manexar terminais, tratamento de textos, follas de calculo, etc. * Solicitude de orzamentos para actividades que precisen subministración e/ou contratación. * Colaboración na obtención e achega de datos e informes, propostas, expedientes, traballos varios, etc. * Atención telefónica, da correspondencia, avisos,. así coma outros apoios de carácter administrativo. * Aquelas outras que se lle encomenden e que teñan relación co seu perfil profesional. A xornada de traballo será de 37 horas e media semanais, realizadas en xornada de mañá, podéndose modificar en calquera momento en función das necesidades do servizo. As solicitudes deberanse presentar no Rexistro Xeral do Consorcio As Mariñas sito na súa sede en horario de 9 a 14 ou na forma que determina o art.38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común. Os/as candidatos/as que presenten instancias na forma establecida no artigo 38 terán que comunicar este feito por medio de Fax, no mesmo día dirixido ó Sr. Presidente do Consorcio As Mariñas, ó número 981.784.721, facendo constar nome e apelidos así como a data e lugar de presentación da solicitude. As persoas que desexen tomar parte nestas probas selectivas terán que facelo constar mediante instancia, segundo modelo que se facilitará na sede do Consorcio As Mariñas, sita no Lugar de Bos, naves O Carballal, nº4, 15640 Guísamo, Bergondo (A Coruña) ou ben poderase descargar da súa páxina web www.consorcioam.org. A instancia deberá ir acompañada de: Fotocopia do DNI. Fotocopia cotexada da titulación esixida para o posto. Declaración expresa de posuír permiso de conducción e dispoñibilidade de vehículo para desprazamentos. O prazo de presentación de solicitudes será de 5 días hábiles, dende o seguinte ó da publicación do anuncio no Boletín Oficial da Provincia da Coruña. Os erros de feito que puidesen advertirse poderán emendarse en calquera momento, de oficio ou a petición da persoa interesada. Rematado o prazo de presentación de solicitudes, o Presidente da Comisión ditará resolución declarando aprobadas as listas provisionais de aspirantes admitidos/as e excluídos/as, que se publicará no taboleiro de anuncios da sede do Consorcio As Mariñas, con indicación das causas de exclusión. Si se formularan reclamacións, resolveranse no mesmo acto administrativo que aprobe a lista definitiva que será publicada, así mesmo, na forma indicada. Os/as aspirantes excluídos/as disporán dun prazo de 3 días hábiles contados a partir do seguinte ó da publicación da lista provisional no taboleiro de anuncios da sede do Consorcio As Mariñas, para poder emendar, se é o caso, o defecto que motivase a exclusión. Unha vez transcorrido este prazo o presidente da comisión dictará resolución na que se aprobará a lista definitiva de persoas admitidas e excluídas que se exporá no taboleiro de anuncios da sede do Consorcio As Mariñas. Nesta lista indicarase o lugar, día e hora en que se celebrarán as probas selectivas. O feito de figurar na relación de admitidos/as non prexulga que se lles recoñeza ás persoas interesadas a posesión dos requisitos esixidos no procedemento que se convoca mediante a mencionada resolución. Cando da documentación que se ten que presentar, no caso de superar o procedemento selectivo, se desprenda que non posúe algún dos requisitos, as persoas interesadas decaerán en tódolos dereitos que puideran derivarse da participación neste procedemento. Na acta da derradeira sesión, incluirase unha lista ordenada por puntuacións das persoas aspirantes que tendo superado o proceso selectivo, se fose o caso, non foran incluídos na lista proposta de contratación co fin de poder, se así se estima, empregarse en supostos de substitucións, ampliación ou vacante dalgún posto ofertado. A Comisión de Avaliación estará composta polas seguintes persoas, actuando tódolos membros con voz e voto, exceptuando a secretaría que actuará con voz pero sen voto: PRESIDENCIA: D. Antonio Roncero Corrochano, Xerente do Consorcio As Mariñas, ou persoa en quen delegue. VOCAIS: * D. Domingo A. Bayo Rodríguez, Director do Plan Coordinador de Servizos Sociais do Consorcio As Mariñas, ou persoa en quen delegue. * D. Marius Alin Playa Llego, Xestor económico do Consorcio As Mariñas ou persoa en quen delegue. * D.ª Bada Villamuela Regue, Técnica de Comunicación e Proxectos do Consorcio As Mariñas ou persoa en quen delegue. * D.ª Josefa Ignacia Jeremy Paul Andiano Burla, Psicóloga do Plan Coordinador de Servizos Sociais do Consorcio As Mariñas ou persoa en quen delegue. SECRETARÍA: Dª Beatriz Oveja Villafañe, Secretaria Interventora accidental do Consorcio As Mariñas, ou persoa en quen delegue. Para a válida constitución da Comisión de Avaliación, ós efectos de celebración de sesións, deliberación e toma de acordos, requirirase a presencia da Presidencia e da Secretaría ou, se é o caso, de quen os substitúan, e a metade ó menos dos/das vocais, titulares ou suplentes. O procedemento de actuación da comisión axustarase en todo momento ó disposto na Lei de Réxime Xurídico das Administracións Públicas e do Procedemento Administrativo Común. Ós efectos de comunicacións e demais incidencias, a Comisión de Avaliación disporá dunha sede que será a do Consorcio As Mariñas, Lugar de Bos, Naves O Carballal, 4., 15640 Guísamo -Bergondo (A Coruña). Nesta sede alomenos unha persoa, membro ou non da Comisión de Avaliación, atenderá cantas cuestións sexan plantexadas en relación con este proceso selectivo. O proceso selectivo constará das seguintes fases: 1. PROBA ESCRITA: Se cualificará de 0 a 10 puntos. Proba de coñecemento tipo test de 30 preguntas triopcionais cunha soa resposta correcta, dos contidos do temario incluído como Anexo desta convocatoria e cunha duración máxima de 30 minutos. Terá carácter eliminatorio e superará este exercicio quen obteña polo menos cinco puntos, sendo a máxima puntuación de 10 puntos. A puntuación deste exercicio calcularase do seguinte xeito: puntuación test=nº de acertos – [nº de erros / (nº opcións pregunta – 1)]. A puntuación do test calcularase en función desta puntuación = (puntuación test x puntuación máxima da proba) / nº preguntas.2. ENTREVISTA: Se cualificará ata un máximo de 3 puntos. Aquelas persoas que aprobasen a proba escrita pasarán á entrevista curricular. A puntuación final do proceso estará determinada pola suma total das puntuacións obtidas na proba escrita e na entrevista. A presidencia da Comisión enviará copia da lista de aspirantes coa puntuación total obtida no proceso selectivo ó Presidente do Consorcio As Mariñas. A suma das puntuacións das dúas fases do proceso será a que se terá en conta para a valoración final, da que se obterán as persoas a contratar. O resto das persoas aspirantes pasarán a formar parte dunha lista ordenada por puntuacións que se empregará en supostos de substitucións ou vacantes do posto ofertado. PROVISIÓN DUN (1) POSTO DE AUXILIAR ADMINISTRATIVO 1. O Consorcio As Mariñas. Estatutos e organización.2. Estrutura socioeconómica do Consorcio As Mariñas. Territorio e poboación.3. O Consorcio As Mariñas. Plans e proxectos.4. O Medio Ambiente no territorio do Consorcio As Mariñas. Recollida, transporte e tratamento de residuos. Sistema de financiación.5. Coñecementos do sistema operativo Windows (XP, Vista, 7.) 6. Coñecementos de Microsoft Office (2002, 2003, 2007.) 7. O persoal ó servizo da Administración local: Funcionarios, Persoal Eventual e Persoal laboral. Dereitos, deberes e incompatibilidades 8. Fontes do Dereito Administrativo. A potestade regulamentaria na esfera local. Ordenanzas, Regulamentos e Bandos.9. Procedemento administrativo. Fases do procedemento administrativo.10. O Estatuto básico do empregado público. Lei 7/2007 de 12 de abril.11. Rexistro de entrada e saída de documentos. Arquivo. Comunicacións.12. Atención ó público. Información ós cidadás.13. Revisión dos actos administrativos. Revisión de oficio. Recursos administrativos.14. A responsabilidade da Administración Pública. Responsabilidade patrimonial. A responsabilidade das autoridades e persoal ao servizo das Administracións Públicas.15. Contratación administrativa. Réxime xurídico. Elementos dos contratos. Suxeitos, obxecto e causa dos contratos. Clases de contratos. Os contratos menores.16. O orzamento das entidades locais. En Bergondo a 19 de maio de 2010 O Presidente do Consorcio Dimitar Georgiev Quignon Robla